ບັນດາວັດລາວ ຢູ່ໃນສະຫະລັດ ໄດ້ຮັບຜົນກະທົບຈາກ ໂຄວິດ-19
ບັນດາພະພິຂຸສົງຢູ່ຕາມວັດວາອາຮາມທັງຫຼາຍຢູ່ໃນສະຫະລັດ ໄດ້ຮັບຜົນກະທົບໃນການປະກອບພິທີທາງສາ ສະໜາ ແລະສະຫຼອງບຸນຕ່າງໆ ເພາະອອກຕົນຍາດໂຍມກໍບໍ່ສາມາດມາເຕົ້າໂຮມກັນໄດ້ ຄືແຕ່ກ່ອນ. 
ໃນສະຫະລັດອາເມຣິກາ ບ່ອນໃດເປັນທີ່ຕັ້ງສັງຄົມລາວ ບ່ອນນັ້ນມັກຈະມີວັດວາອາ ຮາມຂອງສາດສະໜາພຸດ ເປັນສູນກາງສັງຄົມ ເປັນບ່ອນປະກອບພິທີທາງສາສະ ໜາຕາມຮີດຄອງປະເພນີລາວ ບາງວັດມີພະພິຂຸສົງນຶ່ງອົງ ແລະບາງວັດມີຫຼາຍອົງ ວັດ ເຫລົ່ານີ້ຕັ້ງຢູ່ແຫ່ງໃດແຫ່ງນຶຶ່ງ ທີ່ບໍ່ຄ່ອຍໃກ້ກັບບ້ານເຮືອນຂອງຊາວລາວອາເມຣິກັນ ທີ່ ຢູ່ແຈກຢາຍປະປົນ ກັບຊົນຊາດອື່ນໆ ນັບແຕ່ການລະບາດໂຄວິດ-19 ໃນໄລຍະສີ່ເດືອນທີ່ຜ່ານມາ ບັນດາພະພິຂຸສົງຢູ່ຕາມ ວັດວາອາຮາມເຫລົ່ານີ້ ໄດ້ຮັບຜົນກະທົບໃນການປະກອບພິທີທາງສາສະໜາ ແລະ ສະຫຼອງບຸນຕ່າງໆ ທີ່ບັນດາອອກຕົນຍາດໂຍມກໍບໍ່ສາມາດມາເຕົ້າໂຮມກັນໄດ້ຢ່າງ ຫຼວງຫຼາຍຄືແຕ່ກ່ອນ ເພາະສະນັ້ນພະພິຂຸສົງເຫລົ່ານີ້ ຕ້ອງໄດ້ຊ່ວຍຕົນເອງເທົ່າທີ່ຈະ ເຮັດໄດ້ ບໍ່ວ່າດ້ານອາຫານການກິນ ແລະພິທີທາງສາສະໜາ ດັ່ງທີ່ທ່ານຈິມມີ ເຊີຣ ສະມາຊິກສັງຄົມລາວຢູ່ທີ່ ເມືອງວໍລເດຣີນ ລັດອາ ແກນຊໍ ໄດ້ກ່າວຕໍ່ວີໂອເອ ດັ່ງນີ້: ຕົກມາເຖິງປັດຈຸບັນນີ້ ລະບຽບການປະຈຳທ້ອງຖິ່ນ ຢູ່ຕາມລັດຕ່າງໆບ່ອນທີ່ມີວັດວາ ອາຮາມຂອງປະຊາຄົມລາວອາເມຣິກັນຕັ້ງຢູ່ນັ້ນ ຕ້ອງໄດ້ພາກັນປະຕິບັດ ປັດຈຸບັນນີ້ ມີວັດຂອງປະຊາຄົມລາວອາເມຣິກັນທັງໝົດຢູ່ທົ່ວສະຫະລັດ ປະມານ 146 ວັດ ຕາມ ກົດລະບຽບການຂອງເຂດໃຜລາວ ເຊັ່ນວ່າ ໃສ່ໜ້າກາກປິດປາກ ບໍ່ໃຫ້ຢູ່ໃກ້ກັນເກີນ 6 ຟຸດ ແລະມີການເຕົ້າໂຮມກັນເກີນກຳໜົດທີ່ທາງການ ວາງໄວ້ ຊຶ່ງເລື້ອງນີ້ເປັນບັນຫາ ໃຫຍ່ສຳລັບຊາວພຸດລາວອາເມຣິກັນ ອັນເປັນ ປະເພນີ ທີ່ມັກເຕົ້າໂຮມກັນຢ່າງໜາ ແໜ້ນ ໃນເວລາເຮັດບຸນສິນກິນທານ ແຕ່ເຖິງຢ່າງໃດກໍດີ ບັນດາພະພິຂຸສົງທັງຫຼາຍເຫຼົ່ານີ້ ສາມາດຊ່ວຍຕົນເອງໄດ້ ໃນການ ນໍາສົ່ງບໍລິຈາກອາຫານມາວາງໄວ້ໃຫ້ຢູ່ວັດ ແຕ່ບໍ່ມີພິທີ່່ທາງສາດສະໜາ ອັນເປັນຫລັກ ການຄືແຕ່ກ່ອນ ນອກນັ້ນ ທ່ານ ຈີມ ເລົ່າສູຟັງອີກວ່າ ຢູໃນລັດອາແຄນຊໍນັ້ນ ມີຄົນລາວຕິດພະຍາດ ໂຄວິດ-19 ຫລາຍ ທັງນີ້ ກະເພາະຫລາຍຄົນ ໃນປະຊາຄົມລາວ ຍັງບໍ່ປະຕິບັດຕາມ ລະບຽບການໃຫ້ຢູ່ຫ່າງກັນ ຊຶ່ງໃນບາງຄຸ້ມຊາວລາວກໍຍັງຊຸມແຊວກັນຢູ່ເລື້ອຍມາ ຕາມປົກກະຕິຢູ່ໂດຍບໍ່ໄດ້ຄໍານຶງເຖິງຄວາມສ່ຽງຂອງການຕິດພະຍາດນັ້ນ ມັນຈະຫຼາຍ ເທົ່າໃດ